《送程给事知越州》
宋代·陈升之

早年交契最绸缪，垂老江城为少留。
濒海新霜築金壘，琐闱初远邃廷旒。
过家燕坐多宾乐，到郡公余放吏休。
满目湖山何处胜，蓬莱高阁正清秋。

作者简介：（1011—1079）宋建州建阳人，初名旭，避神宗讳，以字行，改字旸叔。仁宗景祐元年进士。历知封州、汉阳军，入为监察御史、右司谏。任言官五年，所上数十百事。擢天章阁待制、河北都转运使，知瀛州、真定府。神宗熙宁二年，同制置三司条例司，助王安石行新政。数月，拜同中书门下平章事、集贤殿大学士。既为相，遂请免条例司，并时与王安石小异。因善附会以取富贵，时人称为“筌相”。卒谥成肃。